b'\n_START_ARTICLE_\nFanfarinis orkestras\n_START_PARAGRAPH_\nFanfarinis orkestras (angl. fanfare orchestra), fanfarin\xc4\x97 banda (angl. fanfare band)\xc2\xa0\xe2\x80\x93 orkestras, kur\xc4\xaf sudaro variniai pu\xc4\x8diamieji instrumentai\xc2\xa0\xe2\x80\x93 sakshornai (fliugelhornai, althornai), trimitai, trombonai ir kornetai, valtornos, t\xc5\xabbos, eufonijai,\xc2\xa0\xe2\x80\x93 saksofonai (sopraniniai, altiniai, tenoriniai, baritoniniai) ir mu\xc5\xa1amieji instrumentai._NEWLINE_\xc5\xa0ios r\xc5\xab\xc5\xa1ies orkestrai reti ne Europoje ir da\xc5\xbeni Belgijoje ir Nyderlanduose, Vokietijoje.\n_START_SECTION_\nInstrumentuot\xc4\x97\n_START_PARAGRAPH_\nFanfarini\xc5\xb3 orkestr\xc5\xb3 instrumentuot\xc4\x97 b\xc5\xabna pana\xc5\xa1i kaip ir briti\xc5\xa1ko stiliaus varini\xc5\xb3 pu\xc4\x8diam\xc5\xb3j\xc5\xb3 orkestr\xc5\xb3. Fanfariniuose orkestruose beveik visi instrumentai (i\xc5\xa1skyrus trimitus ir trombonus) turi k\xc5\xabgi\xc5\xa1kus vamzd\xc5\xbeius. D\xc4\x97l tokio instrument\xc5\xb3 rinkinio fanfarinio orkestro garsas yra tarpinis tarp simfoninio pu\xc4\x8diam\xc5\xb3j\xc5\xb3 orkestro (concert band) ir varini\xc5\xb3 pu\xc4\x8diam\xc5\xb3j\xc5\xb3 orkestro (brass band). Fanfar\xc5\xb3 orkestre gausiausias instrumentas yra fliugelhornas. \xc5\xa0iuose orkestruose fliugelhornai naudojami kaip kornetai briti\xc5\xa1kuose varini\xc5\xb3 pu\xc4\x8diam\xc5\xb3j\xc5\xb3 orkestruose. Fliugelhorn\xc5\xb3 partijos fanfariniuose orkestruose da\xc5\xbenai yra sud\xc4\x97tingesn\xc4\x97s nei j\xc5\xb3 partijos varini\xc5\xb3 pu\xc4\x8diam\xc5\xb3j\xc5\xb3 orkestruose, nes d\xc4\x97l kornet\xc5\xb3 stygiaus fliugelhornai turi groti auk\xc5\xa1tesniame registre negu varini\xc5\xb3 pu\xc4\x8diam\xc5\xb3j\xc5\xb3 orkestruose. D\xc4\x97l \xc5\xa1ios prie\xc5\xbeasties fanfarini\xc5\xb3 orkestr\xc5\xb3 fliugelhornai naudoja seklesnius, kornet\xc5\xb3 stiliaus p\xc5\xabstukus, o varini\xc5\xb3 pu\xc4\x8diam\xc5\xb3j\xc5\xb3 orkestruose j\xc5\xb3 p\xc5\xabstukai gilesni, k\xc5\xabgi\xc5\xa1ki._NEWLINE_Saksofon\xc5\xb3 partijos da\xc5\xbenai dubliuoja fliugelhorn\xc5\xb3 partijas, d\xc4\x97l ko fanfariniams orkestrams b\xc5\xabdingas gilesnis, ni\xc5\xabresnis garsas, skirtingai nuo ry\xc5\xa1kesnio pu\xc4\x8diam\xc5\xb3j\xc5\xb3 orkestr\xc5\xb3 garso._NEWLINE_Trimitai yra instrumentai, kurie u\xc5\xbetikrina auk\xc5\xa1tesniuosius garsus fanfariniuose orkestruose. Trimit\xc5\xb3 vaidmuo \xc5\xa1iuose orkestruose menkesn\xc4\x97 negu kito tipo orkestruose, pvz., pu\xc4\x8diam\xc5\xb3j\xc5\xb3 orkestruose. Kartais naudojami ir kornetai, bet jie reti._NEWLINE_Diapazono vir\xc5\xa1uje paprastai b\xc5\xabna soprano kornetai ar pikolo trimitai. Viduriniame ir apatiniame fanfarinio orkestro diapazonuose yra valtornos. Gali b\xc5\xabti ir tenorhornai (angl. tenor horns), bet jie reti. \xc5\xbdemiau u\xc5\xbe valtornas b\xc5\xabna baritonhornai (angl. baritone horn) ir eufonijai, trombonai, retkar\xc4\x8diais bosiniai trombonai ir B\xe2\x99\xad ir E\xe2\x99\xad trimitai._NEWLINE_\xc5\xbdemoji instrumentuot\xc4\x97 fanfariniuose orkestruose yra prakti\xc5\xa1kai identi\xc5\xa1ka varini\xc5\xb3 pu\xc4\x8diam\xc5\xb3j\xc5\xb3 orkestro instrumentuotei, tik fanfariniuose orkestruose b\xc5\xabna dar ir baritonini\xc5\xb3 saksofon\xc5\xb3._NEWLINE_Fanfariniuose orkestruose da\xc5\xbeniausiai b\xc5\xabna 4-6 mu\xc5\xa1am\xc5\xb3j\xc5\xb3 muzikantai.'